Shqipëri: Sollaku mbrohet në Parlament ndaj akuzave
Javën e ardhshme do të debatohet votohet rreth raportit të Komisionit Hetimor, pas kërkesës së përfaqësuesve të shumicës për shkarkimin
Prokurori i Përgjithshëm Theodhori Sollaku u paraqit sot në parlament, një javë përpara se në atë sallë të debatohet rreth raportit të Komisionit hetimor dhe të votohet kërkesa e përfaqësuesve të shumicës për ta shkarkuar atë. Më shumë se sa një përpjekje për të kthyer rrjedhën e çështjes, fjala e tij sot ishte një mbrojtje publike përballë malit të akuzave që janë ngritur ndaj tij. Pozicioni i zotit Sollaku është bërë i qartë disa herë. Pak kohë më parë, ai i ka dorëzuar deputetëve një material voluminoz rreth 130 faqe ku ai trajton një nga një të gjitha çështjet e ngritura nga komisioni. Ai përsëriti edhe një herë sot se procedurat e krijimit dhe veprimtarisë së komisionit hetimor ishin në shkelje të kushtetutës dhe ligjeve, duke u shprehur se sipas tij, anëtarët e shumicës nuk u morrën me verifikime, por kishin për detyrë të mbështesnin akuzat shpifëse të bëra që më parë. Edhe sot, ai trajtoi disa nga shkeljet kryesore për të cilat kërkohet largimi i tij duke i quajtur të pabaza të gjitha pretendimet e ngritura: tha Sollaku. Përfundimet e komisionit, zoti Sollaku i ka cilësuar tërësisht të sajuara, të paravendosura dhe një raprezalje politike, duke mos kursyer sulmet e ashpra ndaj kryeministrit Sali Berisha i cili që përpara ngritjes së komisionit parlamentar e kishte akuzuar atë publikisht për lidhje me botën e krimit: ”, - tha ai. Prokurori i Përgjithshëm u shpreh, se sipas tij, eleminimi i pavarësisë së organit të akuzës dhe vënia e tij në varësi reale të Kryeministrit ka pasoja shumë të rrezikshme dhe mund t’i hapë sipas tij, rrugë rikthimit të anarkisë: tha Sollaku. Votimi javën e ardhshme në parlament për shkarkimin e kryeprokurorit, nga pikëpmja e numrave që shumica zotëron, duket gati një fakt i kryer. Gjithshka më pas, do të mbetet në dorë të Presidentit, ndërkohë që pritet edhe një vendim i Gjykatës Kushtetuese, e cila po shyrton ankesën e bërë nga vetë zoti Sollaku.